માતાના પ્રેમ અને કાળજી પછી, બાળકની બીજી જરૂરિયાતની સૌથી મહત્વની વસ્તુ રસીકરણ છે. પહેલા થોડા મહિનાઓ હોસ્પિટલની મુલાકાત લઈ રસીઓ મેળવવા માટેના જ હોય છે. થોડા સમય પહેલા મારા દિવસોમાં, મને હજી પણ યાદ છે કે ઇન્જેક્શન લેવાનો કેવો ડર લાગતો હતો. હું પણ અન્ય કોઇ બાળકની જેમ ચીસો અને કિકિયારી કરતો હતો. આ વાત અહિયાં જ પૂરી નથી થતી. મારી માતા બીજા દિવસે વધુ ચિંતિત રહેતી કારણ કે મારા શરીરનું તાપમાન ઉચું થઈ જતું અને અને શરીરમાં પીડા પણ થતી. મારી માતા મારી તબિયત વિશે ચિંતિત રહેતી, પરંતુ ડોકટરોનું કહેવું હતું કે આ વાત એકદમ સામાન્ય છે. વળી, મારી માતા રસીકરણના દિવસે મારા કરતાં પણ વધુ ભયભીત રહેતી હતી! કોઈપણ બાળક માટે રસી ખૂબ મહત્વપૂર્ણ છે કારણ કે તે રોગો અટકાવવા માટે મદદ કરે છે. દવા-ક્ષેત્રે આવેલી પ્રગતિના કારણે જ ડિપથેરિયા અને પોલિયો જેવા રોગોના કિસ્સાઓ ઓછા થયા છે.